Diari Oficial de la Generalitat Valenciana


Sumari del DOGV 5629, del 30-10-2007 (2007/13941)

DECRET 218/2007, de 26 d'octubre, del Consell, pel qual s'aprova el Reglament de la Comissió de Codificació Civil Valenciana i del seu òrgan assessor, l'Observatori de Dret Civil Valencià.
--------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2007/10/26/218**

### Versions

 07/06/2018 - Actualitat  05/02/2013 - 06/06/2018  Text inicial: 31/10/2007 - 04/02/2013 

### Dades del document

Número de DOGV
:   5629

Data del DOGV
:   30-10-2007

Secció del DOGV
:   I. DISPOSICIONS GENERALS

Número del document
:   2007/13922


Data del document
:   26-10-2007

Organisme emissor
:   Conselleria de Governació

Tipus de document
:   Decret

Anàlisi jurídica

 Descriptors 

:   * Observatori de Dret Civil Valencià
    * Comissió de Codificació Civil Valenciana
    * reglament intern
    * Dret civil
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Disposició derogada 07.06.2018**

 

**DECRET 218/2007, de 26 d'octubre, del Consell, pel qual s'aprova el Reglament de la Comissió de Codificació Civil Valenciana i del seu órgan assessor, l'Observatori de Dret Civil Valencià.**

 

[**(DOGV núm. 5629 de 30.10.2007)**](http://www.docv.gva.es/datos/2007/10/30/pdf/2007_13100.pdf) **Ref. 013491/2007**

 

Un dels trets fonamentals que atorguen substantivitat al poble valencià és l'existència d'un Dret Foral Civil propi, conformat tant per normes escrites com per normes consuetudinàries, que li permeten regir-se en alguns aspectes de l'àmbit juridicoprivat per normes específicament valencianes. El Decret de Nova Planta, de 29 de juny de 1707, va derogar els nostres Furs, usos, privilegis i costums, així com les nostres institucions d'autogovern. No obstant aixó, el poble valencià, com ha demostrat el treball dut a terme per l'Observatori de Dret Civil Valencià, ha exercit efectivament eixe dret o eixa competència per l'única via possible, després de l'abolició duta a terme pel referit decret, és a dir, per la via consuetudinària. I aixó, perquè, inclús tractant-se de costums dins de l'àmbit d'un ordenament de Dret civil comú, tenint en compte l'abolició efectuada, els dits costums no deixaven d'exterioritzar l'exercici efectiu d'eixa competència pel poble valencià.

L'Estatut d'Autonomia de la Comunitat Valenciana, després de la reforma operada mitjançant la Llei Orgànica 1/2006, de 10 d'abril, ha donat carta de naturalesa a la nostra plena reintegració foral, tot aclarint el mode d'exercir una competència que ja reconeixia l'article 31.2 de l'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, i que va confirmar amb posterioritat el legislador, a través de la Llei Orgànica 12/1982, de 10 d'agost, i de la Llei Orgànica 5/1994, de 24 de març, que va donar lloc a la plena assumpció estatutària de tal competència i a la correlativa capacitat de la Generalitat per al seu exercici.

En efecte, el nou Estatut d'Autonomia, en l'article 49.1.2ª, reconeix a la Generalitat competència exclusiva per a la conservació, desenrotllament i modificació del Dret foral civil valencià, encara que és l'article 7 del propi Estatut el que estableix la forma en què ha d'exercir-se esta competència, que no és altra que procurar la recuperació dels continguts corresponents dels Furs de l'históric Regne de València en plena harmonia amb la Constitució i amb les exigències de la realitat social i económica valenciana.

Contingut este ratificat per la disposició transitória tercera de l'Estatut que, en definitiva, estableix els dos passos que s'han de seguir en l'exercici d'esta competència legislativa: d'una banda, recuperar els Furs de l'antic Regne de València i, per una altra, adaptar-los a la Constitució i a la realitat social i económica en la qual s'aplicaran les normes que es dicten en l'exercici d'esta competència legislativa, competència que s'exerceix amb plena empara constitucional, com especifica la própia disposició transitória ja citada.

Darrere d'esta reforma estatutària, que reconeix a la Generalitat la competència legislativa plena en matèria de conservació, modificació i desenrotllament del Dret foral civil valencià i aclareix el seu mode d'exercici, és necessari dotar d'un nou impuls a dos organismes ja existents, amb l'objecte de fer-los més operatius i eficaços en el seu funcionament, a fi a poder desenrotllar plenament l'Estatut d'Autonomia. Estos organismes són la Comissió de Codificació Civil Valenciana i l'Observatori de Dret Civil Valencià.

L'Observatori de Dret Civil Valencià va ser creat mitjançant el Decret 30/2002, de 26 de febrer, del Consell, i després de la modificació efectuada pel Decret 97/2004, d'11 de juny, es configura com l'órgan col·legiat assessor de la Comissió de Codificació Civil Valenciana, és a dir, un fórum representatiu en què, amb participació de la Generalitat i de diferents institucions, organismes i entitats, s'hi debaten qüestions i eleven propostes en matèria de Dret civil valencià.

La Comissió de Codificació Civil Valenciana fou creada mitjançant el Decret 97/2004, d'11 de juny, del Consell, com un órgan col·legiat de suport al Consell, encarregat d'elaborar i presentar al Consell els esborranys d'avantprojectes de llei en matèria de Dret foral civil valencià.

El present decret té com a objecte la modificació de les funcions, l'estructura organitzativa i el règim de funcionament de la Comissió de Codificació Civil Valenciana i del seu órgan assessor, l'Observatori de Dret Civil Valencià.

En virtut d'aixó, a proposta del conseller de Governació i amb la deliberació prèvia del Consell, en la reunió del dia 26 d'octubre de 2007,

 

DECRETE

 

**Article únic**

S'aprova el Reglament de la Comissió de Codificació Civil Valenciana i del seu órgan assessor, l'Observatori de Dret Civil Valencià, el text del qual figura com a annex del present decret.

 

DISPOSICIÓ DEROGATÒRIA

 

**Única**

Queda derogat el que disposa el Decret 30/2002, de 26 de febrer, del Consell, pel qual es crea l'Observatori de Dret Civil Valencià, i el Decret 97/2004, d'11 de juny, del Consell, pel qual es crea la Comissió de Codificació Civil Valenciana, en tot alló que contradiga o s'opose a alló que s'ha regulat en el present decret.

 

DISPOSICIONS FINALS

 

**Primera. Normes de desplegament**

Es faculta el titular de la conselleria amb competència en matèria de desplegament estatutari per a dictar totes les disposicions que exigesquen l'aplicació i l'execució d'este decret.

 

**Segona. Entrada en vigor**

El present decret entrarà en vigor l'endemà de la seua publicació en el Diari Oficial de la Comunitat Valenciana.

 

Valencia, 26 d'octubre de 2007

 

El president de la Generalitat,

FRANCISCO CAMPS ORTIZ

 

El conseller de Governació,

SERAFÍN CASTELLANO GÓMEZ

 

 

 

ANNEX

REGLAMENT DE LA COMISSIÓ DE CODIFICACIÓ CIVIL VALENCIANA I DEL SEU ÒRGAN ASSESSOR, L'OBSERVATORI DE DRET CIVIL VALENCIÀ.

 

TÍTOL I. De la Comissió de Codificació Civil Valenciana

 

CAPÍTOL I. Naturalesa i funcions

 

**Article 1. Naturalesa de la Comissió**

La Comissió de Codificació Civil Valenciana és l'órgan col·legiat, adscrit a la conselleria competent en matèria de desplegament estatutari i sota la dependència del centre directiu que tinga assignades les funcions en la dita matèria, que té com a objecte l'elaboració de propostes de creació, modificació i desplegament de disposicions normatives relacionades amb el Dret Foral Civil valencià.

 

**Article 2. Funcions de la Comissió**

Corresponen a la Comissió de Codificació Civil Valenciana les funcions següents:

a) Elaborar propostes de creació, modificació i desenrotllament de disposicions normatives en matèria de Dret Foral Civil Valencià.

b) Emetre informes per a la conselleria competent en matèria de desplegament estatutari.

c) Elevar a la conselleria competent en matèria de desenrotllament estatuari els suggeriments i informes que considere oportuns, en l'àmbit de les seues funcions.

d) Coordinar i supervisar els treballs de l'Observatori de Dret Civil Valencià.

e) Qualsevol altra que, dins del seu àmbit funcional, puga encomanar-li la conselleria competent en matèria de desplegament estatutari.

 

CAPÍTOL II. Estructura organitzativa

 

**Article 3. Composició de la Comissió de Codificació**

1. La Comissió de Codificació Civil Valenciana estarà composta per: ****[1]****

a) Un president o una presidenta, que serà la persona titular de la conselleria amb competències en matèria de desplegament estatutari.

b) Un vicepresident o una vicepresidenta, que serà la persona titular de la secretaria autonómica a què corresponguen les funcions en matèria de desplegament de l'Estatut d'Autonomia de la Comunitat Valenciana dins de la conselleria que ostente les competències esmentades.

c) Un vicepresident o una vicepresidenta, que serà la persona titular de la Direcció General de l'Advocacia General de la Generalitat.

d) Un vicepresident o una vicepresidenta, que serà la persona titular de l'órgan directiu a què corresponguen les funcions en matèria d'impuls del desplegament de l'Estatut d'Autonomia de la Comunitat Valenciana i direcció i gestió de les polítiques de la Generalitat destinades a la recuperació del Dret Foral Civil valencià, dins de la conselleria que ostente les competències esmentades.

e) Un secretari general o una secretària general, que serà la persona titular de la sotssecretaria de la conselleria que tinga atribuïdes les competències en matèria de desplegament estatutari.

f) I fins a un màxim de vint vocals, nomenats o nomenades per la persona titular de la Presidència de la Comissió, entre juristes de reconegut prestigi, i actuant-hi un o una d'ells o elles com a coordinador o coordinadora. ****[2]****

2. Podrà acordar-se l'assistència a les sessions de la Comissió, en qualitat d'experts, amb veu peró sense vot, de juristes i historiadors de reconegut prestigi o especialistes en assumptes d'Estat i autonómics, així com de qualsevol altre expert designat a l'efecte pel/la president/a o per la persona que este delegue.

3. El mandat dels membres de la Comissió serà de quatre anys, i podrà ser renovat aquell nomenament per períodes de la mateixa durada, per mitjà de renovació expressa.

 

**Article 4. Del president/a de la Comissió**

1. El/la president/a de la Comissió de Codificació Civil Valenciana n'ostenta la representació i li corresponen les funcions següents:

a) Acordar la convocatória de les sessions i fixar l'ordre del dia que corresponga.

b) Presidir les sessions que tinguen lloc, moderar el desenrotllament dels debats i suspendre'ls per causes justificades.

c) Visar les actes i certificacions dels acords adoptats per la Comissió.

d) Dirimir, amb el seu vot de qualitat, els empats que puguen produir-s'hi en l'adopció d'acords.

e) Adoptar les mesures necessàries per a l'adequat funcionament de la Comissió.

f) I totes les altres que siguen inherents al seu càrrec, o se li atribuïsquen per disposició legal o reglamentària.

2. El/la president/a podrà delegar l'exercici de les seues funcions en els/les vicepresidents/es o en qualsevol dels vocals de la Comissió.

 

**Article 5. Dels/les vicepresidents/es de la Comissió**

1. Als/les vicepresidents/es correspon assistir el president/a en l'exercici de les seues funcions i substituir-lo en cas d'absència, vacant o malaltia, sense perjuí de les delegacions que el/la president/a puga efectuar.

2. Els/les vicepresidents/es podràn delegar l'exercici de les seues funcions en qualsevol dels vocals de la Comissió.

 

**Article 6. Dels vocals de la Comissió**

1. Els vocals de la comissió de Codificació Civil Valenciana tenen les funcions següents:

a) Assistir a les sessions del Ple de la Comissió de Codificació i participar en els seus debats.

b) Estar adscrits, almenys, a una de les comissions de treball i assistir-hi a les reunions, així com informar, debatre i votar sobre els assumptes sotmesos a la seua consideració.

c) Participar en els debats de les comissions de treball de la Comissió, encara que no hi estiguen adscrits, sempre que així ho sol·liciten i siguen degudament autoritzats pel/per la coordinador/a de la Comissió.

d) Assistir el/la coordinador/a en les seues funcions, o el/la secretari/ària general quan estiguen expressament designats a l'efecte.

e) Elaborar i/o presentar al president/a, vicepresidents/es o coordinador/a propostes de creació, modificació o desplegament de disposicions normatives en matèria de Dret Foral Civil valencià.

f) Emetre els informes que puguen sol·licitar-los el/la president/a, els/les vicepresidents/es, el/la coordinador/a o el/a secretari/ària general de la Comissió.

g) Divulgar els treballs de la Comissió en els termes que aprove la Comissió permanent.

h) Qualsevol altra que puga encomanar-li el/la president/a, els/les vicepresidents/es, el/la coordinador/a o el/La secretari/ària general de la Comissió.

2. Els vocals podran cessar en els seus càrrecs per qualsevol dels motius següents:

a) Per incapacitat manifesta per a l'exercici del seu càrrec.

b) Per expiració del mandat.

c) Per renúncia a l'exercici del càrrec.

d) Per resultar condemnat per sentència judicial penal ferma.

e) Per incompliment de les seues funcions.

f) Per decisió del president/a de la Comissió.

 

**Article 7. Del coordinador/a de la Comissió**

1. Correspon al coordinador/a, sota la dependència del president/a, l'exercici de les funcions següents:

a) Coordinar l'execució dels plans de treball i dels acords de la Comissió.

b) Coordinar les tasques ordinàries de la Comissió de Codificació.

c) Coordinar la creació, si és el cas, de les comissions de treball previstes en el present decret.

d) Efectuar la convocatória de les reunions de les comissions de treball i preparar i dirigir les deliberacions.

e) Presidir les reunions de les comissions de treball que tinguen lloc, moderar el desenrotllament dels debats i suspendre'ls per causes justificades, excepte que en aquelles estiguera present el/la president/a.

f) Visar les actes i certificacions dels acords adoptats en les reunions de les comissions de treball presidides per ell.

g) Impulsar, coordinar i dirigir els treballs de les distintes comissions de treball.

h) Dirimir, amb el seu vot de qualitat, els empats que puguen produir-se en l'adopció d'acords en les reunions de les comissions de treball, excepte que en aquelles estiguera present el/la president/a.

i) Demanar l'assessorament de l'Observatori de Dret Civil Valencià en els termes establits en el present decret.

j) Proposar, quan ho considere pertinent, a la Comissió Permanent de la Comissió de Codificació Civil Valenciana l'assistència a les reunions de les distintes comissions de treball d'experts en les matèries objecte dels treballs, en els termes que resulten del present decret.

k) Informar, a requeriment del president/a de la Comissió, sobre la distribució d'assumptes entre les comissions de treball d'acord amb la competència atribuïda a cada una d'elles.

l) Proposar els vocals integrants de les comissions mixtes de treball, que, si és el cas i a criteri del president/a de la Comissió, hagen de constituir-se per a l'adequada realització dels treballs, amb vista a l'índole de l'estudi o proposta d'iniciativa legislativa a realitzar.

2. En cas d'absència, incapacitat o malaltia, el/la coordinador/a serà substituït en les seues funcions pel membre de la Comissió de Codificació nomenat a l'efecte per la Comissió Permanent.

 

**Article 8. Del secretari/ària general de la Comissió**

1. Al secretari/ària corresponen les funcions següents:

a) Assistir a les reunions.

b) Efectuar, per ordre del president/a, la convocatória de les sessions del Ple de la Comissió de Codificació i de la Comissió Permanent.

c) Preparar i distribuir la documentació necessària per a les deliberacions del Ple i de la Comissió Permanent.

d) Redactar i autoritzar les actes de les sessions.

e) Expedir certificacions d'actes, acords i informes, amb el vistiplau del/a president/a.

f) Confeccionar, amb caràcter anual, una relació actualitzada dels membres de la Comissió, que es publicarà en el Diari Oficial de la Comunitat Valenciana.

g) I totes les que siguen inherents al seu càrrec de secretari/ària general.

2. En absència, incapacitat o malaltia del secretari/ària, per designació expressa seua, actuarà com a tal o en funcions de suport d'este/a, el vocal de menor edat o aquell que nomene entre els vocals de la Comissió de Codificació.

 

CAPÍTOL III. Règim de funcionament

 

**Article 9. Funcionament de la Comissió**

1. La Comissió de Codificació Civil Valenciana podrà constituir-se en Ple o en Comissió Permanent.

2. La Comissió de Codificació funcionarà, per a la realització de la seua comesa, a través de comissions de treball de caràcter sectorial, que tindran encomanades tasques específiques dins d'un projecte que requerisca d'un estudi especial, i les seues propostes i conclusions seran elevades a la Comissió Permanent o al Ple de la Comissió de Codificació, segons siga procedent.

 

**Article 10. Del Ple de la Comissió de Codificació**

1. El Ple de la Comissió està constituït pel seu president/a, el/les vicepresidents/es, el/la coordinador/a, el/la secretari/ària general i els altres vocals de la Comissió.

2. El Ple es reunirà, com a mínim, una vegada a l'any per a aprovar la memória d'activitats i el pla de treball de la Comissió.

Amb independència de la sessió a què es refereix el paràgraf anterior, també es convocarà el Ple per a l'aprovació definitiva d'aquells informes o propostes que el/la president/a de la Comissió decidisca sotmetre a la seua consideració.

3. Per a reunir-se vàlidament el Ple, en primera convocatória, hi hauran de concórrer el/la president/a o algún dels/les vicepresidents/es, el coordinador/a, i el/la secretari/ària general, i, a més, la meitat almenys dels restants membres de la Comissió de Codificació. En segona convocatória, es reunirà vàlidament siga quin siga el nombre d'assistents, sempre que estiguen presents el/la president/a o algún dels/les vicepresidents/es, el/la coordinador/a i el/la secretari/ària general.

4. Els acords es prendran per majoria de vots dels concurrents, amb el vot diriment, si és el cas, del president/a o, en la seua absència, del vicepresident/a que tinga delegació expresa a l'efecte o de la persona que aquell/a delegue.

 

**Article 11. Composició de la Comissió Permanent**

1. La Comissió Permanent la componen el/la president/a de la Comissió de Codificació Civil Valenciana, els/les vicepresidents/es, el/la coordinador/a i el/la secretari/ària general.

2. Així mateix, s'incorporaran a les reunions de la Comissió Permanent, amb veu peró sense vot, aquells vocals de la Comissió de Codificació Civil Valenciana designats, en cada cas, pel/la president/a o pel/per la coordinador/a en raó a la seua participació en els assumptes que formen part de l'ordre del dia de la reunió corresponent.

3. Els acords s'adoptaran per majoria de vots dels assistents a la sessió, amb el vot diriment, si és el cas, del president/a.

 

**Article 12. Funcions de la Comissió Permanent**

Són funcions de la Comissió Permanent:

1. Assessorar el/la president/a de la Comissió en els casos en què este/a en requerisca el dictamen.

2. Conéixer i aprovar els textos definitius dels informes o propostes elaborades per les comissions de treball quan, per raons d'urgència o per qualsevol altra circumstància, així es decidisca pel/la president/a de la Comissió, a iniciativa própia o a proposta del coordinador/a.

3. En general, tractar totes les qüestions que siguen de competència de la Comissió de Codificació Civil Valenciana i no estiguen específicament atribuïdes als altres órgans d'esta.

 

**Article 13. Classes de comissions de Treball.**

1. La Comissió de Codificació Civil podrà efectuar la seua comesa a través de les comissions de treball següents:

– Comissió de Dret Comparat.

– Comissió de Dret de Família.

– Comissió de Dret de Successions.

– Comissió de Dret Patrimonial i Agrari.

– Comissió de Dret Foral Civil del Regne de València.

2. Per a l'adequada realització dels treballs, amb vista a l'índole de l'estudi o proposta d'iniciativa legislativa a realitzar, a criteri del president/a de la Comissió, podran constituir-se comissions mixtes de treball.

3. La Comissió Permanent podrà acordar la creació de noves comissions de treball o la supressió o modificació de les existents.

 

**Article 14. Funcions de les comissions de treball**

Correspon a les comissions de treball elaborar i decidir sobre el contingut dels informes o treballs que els encomane el/la president/a de la Comissió o, per mandat d'este/a, el/la coordinador/a, els quals informaran de les incidències de l'encàrrec i retran directament compte dels seus treballs en el termini que assenyale la comanda. En l'encàrrec es faran constar, necessàriament, el seu objecte i termini màxim d'execució i, potestativament, les directrius, bases o orientacions a què haurà d'ajustar-se.

 

**Article 15. Funcionament de les comissions de treball**

El/la coordinador/a, davall la seua responsabilitat, convocarà els vocals de la respectiva comissió de treball amb una antelació mínima de quaranta-huit hores a la prevista per a la realització de la reunió, tot indicant-ne el lloc i l'hora de la mateixa, amb fixació de l'ordre del dia i remissió del text de la comanda. El/la coordinador/a podrà encarregar l'elaboració del text inicial a debat a qualsevol dels membres de la comissió de treball, i en este cas, en la convocatória de la reunió de la comissió de treball es remetrà als vocals el text elaborat sobre el qual versarà el debat i l'aprovació, si és el cas, de la comissió.

 

**Article 16. Règim de tramitació de les propostes sobre disposicions normatives**

1. El text de la proposta sobre disposicions normatives s'elaborarà per acord de la majoria dels components de la comissió de treball corresponent, majoria que recaurà sobre cada un dels paràgrafs dels articles en què es dividisca el text, i després es votarà el text de l'article en conjunt i el text final del treball. En cada votació, el text respectiu s'aprovarà per majoria, i es discutiran les esmenes que els vocals hi presenten per l'ordre de la seua presentació. A continuació del text final, s'incorporaran els vots particulars que, en el seu conjunt o qualsevol de les seues parts, hi hagen presentat els vocals de la comissió de treball que el va elaborar, sempre que tals vots particulars foren anunciats en la sessió de la votació final de conjunt del text total i s'entreguen al secretari/ària de la comissió de treball o a qui, per encàrrec del coordinador/a, redacte el text final de treball, dins del termini dels tres dies següents al de l'aprovació final del text en el seu conjunt.

Les majories a què es refereix este apartat s'entendran aconseguides quan voten a favor la meitat més un dels vocals presents en la corresponent reunió.

2. Els textos de les propostes elaborats per les comissions de treball en execució dels encàrrecs rebuts pel/per la president/a, o a instàncies d'este/a, pel coordinador/a, seran remesos, amb els vots particulars, si és el cas, a la Comissió Permanent o al Ple de la Comissió, segons corresponga, per al seu estudi, esmena o ratificació. En el cas que s'hi formule alguna esmena, esta serà debatuda i, si és el cas, aprovada en la respectiva sessió o de la Comissió Permanent o del Ple. No obstant aixó, si ho decideixen el/la president/a o el/la coordinador/a, l'esmena podrà ser debatuda en el Ple, encara que haja anat a Comissió Permanent.

3. El text de la proposta aprovat per la sessió corresponent del Ple o de la Comissió Permanent serà el text final que materialitzarà l'encàrrec fet a la Comissió de Codificació Civil Valenciana en relació amb cada tasca prelegislativa. Eixe text serà remés, amb la corresponent Exposició de Motius, si és el cas, i amb la memória de la seua elaboració, redactada a partir de les actes de les diferents reunions de treball, pel/la secretari/ària general de la Comissió, amb el vistiplau del president/a, a la conselleria competent en matèria de desplegament estatutari, la qual, acceptant el referit text o modificant-lo en els termes que crega oportú, elk convertirà en el corresponent avantprojecte de llei.

 

**Article 17. De les actes de la Comissió de Codificació**

De cada una de les sessions del Ple de la Comissió de Codificació i de la Comissió Permanent i de les reunions de les comissions de treball que tinguen lloc, se bn'alçarà acta pel/la secretari/ària general de la Comissió o persona que delegue o vocal designat expressament com a secretari/ària de la comissió de treball corresponent.

L'acta haurà de contindre: la relació de tots els assistents, les circumstàncies de lloc i temps, l'ordre del dia, els punts principals de les deliberacions, així com el contingut dels acords adoptats, si és el cas, amb expressió dels resultats de les votacions i, si escau, de la formulació de vots favorables, contraris, abstencions i particulars.

Les actes s'aprovaran en la mateixa o en la següent sessió i, no obstant aixó, el/la secretari/ària podrà emetre certificació sobre els acords adoptats i ordenar-ne el trasllat a l'interessat, sense perjuí de la ulterior aprovació de l'acta, fent-hi constar este extrem. Estan legitimats per a demanar certificacions dels acords de la Comissió de Codificació Civil Valenciana els membres de la Comissió de Codificació, així com les institucions de la Generalitat.

 

**Article 18. De l'Arxiu de la Comissió de Codificació**

Amb les actes de totes les sessions i reunions de treball del Ple de la Comissió de Codificació, de la Comissió Permanent i de les comissions de Treball, i amb els textos a què es refereix l'últim paràgraf de l'article 16 d'este decret, es constituirà l'Arxiu de la Comissió de Codificació Civil Valenciana.

 

**Article 19. Règim jurídic de la Comissió de Codificació**

1. La Comissió de Codificació Civil Valenciana es regirà pel present decret, per les seues normes de desplegament que, si és el cas, puguen dictar-se de conformitat amb el que preveu la disposició final primera, així com pel que disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.

2. El suport administratiu i tècnic que necessite la Comissió de Codificació Civil Valenciana per al degut exercici de les seues funcions serà prestat per la conselleria competent en matèria de desplegament estatutari, a través de l'órgan directiu que tinga assignades les funcions en la matèria esmentada.

 

TÍTOL II. De L'Observatori de Dret Civil Valencià

 

CAPÍTOL I. Naturalesa i funcions

 

**Article 20. Naturalesa de l'observatori**

L'Observatori de Dret Civil valencià es constituïx com a órgan assessor de la Comissió de Codificació Civil Valenciana, i queda adscrit a la conselleria competent en matèria de desplegament estatutari, sota la dependència del centre directiu d'esta amb competències en la matèria citada.

 

**Article 21. Funcions de l'Observatori**

L'Observatori de Dret Civil tindrà les funcions següents:

a) Fomentar i impulsar, previ encàrrec de la Comissió de Codificació Civil Valenciana, projectes d'investigació sobre l'actualització, modificació i desplegament del Dret Foral Civil Valencià, que, una vegada conclosos, seran elevats a esta.

b) Emetre els informes o estudis que puga requerir-li la Comissió de Codificació Civil Valenciana.

c) Realitzar i actualitzar periódicament un inventari d'usos i costums vigents en l'àmbit del Dret Foral Civil valencià que puga recolzar el treball prelegislatiu de la Comissió de Codificació.

d) Proposar a la Comissió de Codificació fórmules que sensibilitzen els ciutadans de la Comunitat Valenciana en la recuperació i conservació dels usos i costums civils.

e) Proposar a la Comissió de Codificació Civil Valenciana iniciatives per a la divulgació en la Comunitat Valenciana de les institucions de Dret Foral Civil.

f) Qualsevol altra que, dins del seu àmbit funcional, puga encomanar-li la Comissió de Codificació.

 

CAPÍTOL II. Estructura organitzativa

 

**Article 22. Composició de l'Observatori**

1. L'Observatori de Dret Civil Valencià estarà compost per: ****[3]****

a) Un president o una presidenta, que serà la persona titular de la conselleria amb competències en matèria de desplegament estatutari.

b) Un vicepresident o una vicepresidenta, que serà la persona titular de la secretaria autonómica a què corresponguen les funcions en matèria de desplegament de l'Estatut d'Autonomia de la Comunitat Valenciana dins de la conselleria que ostente les competències esmentades.

c) Un vicepresident o una vicepresidenta, que serà la persona titular de la Direcció General de l'Advocacia General de la Generalitat.

d) Un vicepresident o una vicepresidenta, que serà la persona titular de l'órgan directiu a què corresponguen les funcions en matèria d'impuls del desplegament de l'Estatut d'Autonomia de la Comunitat Valenciana i direcció i gestió de les polítiques de la Generalitat destinades a la recuperació del Dret Foral Civil valencià, dins de la conselleria que ostente les competències esmentades.

e) El coordinador o la coordinadora de la Comissió de Codificació Civil Valenciana.

f) El secretari o la secretària de la Comissió de Codificació Civil Valenciana.

g) I els o les vocals següents, nomenats o nomenades per la persona titular de la presi-dència de l'Observatori: ****[4]****

1r. Un o una representant de cada una de les universitats públiques de la Comunitat Valenciana, a proposta del seu órgan de govern.

2n. Un o una representant del Tribunal Superior de Justícia de la Comunitat Valenciana.

3r. Un o una membre del Consell Jurídic Consultiu de la Comunitat Valenciana, a proposta del Ple de la dita institució.

4t. Un o una membre del Consell Valencià de Cultura, a proposta del Ple de la dita institució.

5t. Un o una membre de l'Acadèmia Valenciana de la Llengua, a proposta del Ple de la dita institució.

6t. Un o una membre del Tribunal de les Aigües de la Vega de València, a proposta del seu Ple.

7m. Un o una representant del Deganat Autonómic dels Registradors de la Propietat, Mercantils i de Béns Mobles de la Comunitat Valenciana del Col·legi Nacional de Registradors de la Propietat, Mercantils i de Béns Mobles d'Espanya, a proposta del seu órgan de govern.

8u. Un o una representant del Col·legi Notarial de València, a proposta del seu órgan de govern.

9é. Un o una representant del Consell Valencià de Col·legis d'Advocats, a proposta del seu órgan de govern.

10é. Un o una representant del Consell Valencià de Procuradors, a proposta del seu órgan de govern.

11é. Un o una representant del Consell de Cambres Oficials de Comerç, Indústria i Navegació de la Comunitat Valenciana, a proposta del seu órgan de govern.

12é. Fins a un o una representant de cada una de les conselleries en què s'organitza l'administració de la Generalitat, a proposta de les persones titulars dels respectius departaments.

13é. Fins a deu vocals entre juristes i historiadors o historiadores de reconegut prestigi, o entre experts o expertes en assumptes d'estat i autonómics.

14é. Fins a tres vocals entre els qui integren institucions públiques o privades vinculades a l'àmbit d'actuació de l'Observatori.

 2. Podrà acordar-se l'assistència a les sessions de l'Observatori, en qualitat d'experts, amb veu peró sense vot, de juristes i historiadors de reconegut prestigi o experts en assumptes d'Estat i autonómics, així com de qualsevol altre expert designat a l'efecte pel/per la president/a o el/la coordinador/a.

3. El mandat dels membres de l'Observatori serà de quatre anys, i en podrà ser renovat el nomenament per períodes de la mateixa duració, per mitjà de renovació expressa.

 

**Article 23. Del president/a de l'Observatori**

1. El/la president/a de l'Observatori de Dret Civil Valencià n'ostenta la representació, i li corresponen les funcions següents:

a) Acordar la convocatória de les sessions i fixar l'ordre del dia que corresponga.

b) Presidir les sessions del Ple que tinguen lloc, moderar el decurs dels debats i suspendre'ls per causes justificades.

c) Visar les actes i certificacions dels acords adoptats per l'Observatori.

d) Dirimir, amb el seu vot de qualitat, els empats que puguen produir-se en l'adopció d'acords de les sessions del Ple.

e) Adoptar les mesures necessàries per a l'adequat funcionament de l'Observatori.

f) I totes les altres que siguen inherents al seu càrrec, o se li atribuïsquen per disposició legal o reglamentària.

2. El/la president/a podrà delegar l'exercici de les seues funcions en els/les vicepresidents/es o qualsevol dels vocals de l'Observatori.

 

**Article 24. Dels/les vicepresidents/es de l'Observatori**

1. Als/les vicepresidents/es li correspon assistir al president/a de l'Observatori en l'exercici de les seues funcions i substituir-lo en cas d'absència, vacant o malaltia, sense perjuí de les delegacions que el/la president/a puga fer.

2. Els/les vicepresidents/es podrà delegar l'exercici de les seues funcions en qualsevol dels vocals de l'Observatori.

 

**Article 25. Del coordinador/a de l'Observatori**

1. El/la coordinador/a de la Comissió de Codificació Civil Valenciana també exercirà el càrrec de coordinador/a de l'Observatori.

2. Correspon al coordinador/a, sota la dependència del president/a de l'Observatori.

a) Coordinar les tasques ordinàries de l'Observatori, així com la supervisió de l'execució dels acords que s'adopten.

b) Coordinar la creació, si és el cas, dels grups de treball necessaris per al compliment dels encàrrecs efectuats per la Comissió de Codificació Civil Valenciana.

c) I coordinar els treballs que, en compliment dels mandats, efectuen els vocals de l'Observatori.

3. En cas d'absència, incapacitat o malaltia, el/la coordinador/a serà substituït en les seues funcions pel membre de l'Observatori nomenat a l'efecte per la Comissió Permanent de la Comissió de Codificació Civil Valenciana.

 

**Article 26. Del secretari/ària de l'Observatori**

1. Serà secretari/ària de l'Observatori la persona que exercisca el càrrec de secretari/ària general de la Comissió de Codificació Civil Valenciana

2. Al secretari/ària correspon:

a) Assistir a les reunions.

b) Realitzar les convocatóries de les sessions, amb l'ordre prèvia del president.

c) Preparar i distribuir la documentació necessària per a les deliberacions.

d) Redactar i autoritzar les actes de les sessions.

e) Expedir certificacions d'actes, acords i informes, amb el vistiplau del president/a.

f) I totes les que siguen inherents al seu càrrec de secretari/ària.

3. En absència, incapacitat o malaltia del secretari/ària per designació expressa d'este/a, actuarà, com a tal o en funcions del seu suport el vocal de menor edat, o aquell que nomene entre els vocals de l'Observatori.

 

CAPÍTOL III. Règim de funcionament

 

**Article 27. Funcionament de l'Observatori**

1. L'Observatori de Dret Civil Valencià actua en Ple, que es reunirà, amb caràcter ordinari, una vegada a l'any, i, amb caràcter extraordinari, sempre que el convoque el/la president/a.

2. L'Observatori, per al desenrotllament de la seua comesa, podrà també funcionar per mitjà d'encàrrecs personals a qualsevol dels seus membres, mandat que realitzarà el/la president/a o el/la coordinadora de l'Observatori atenent a la preparació i idoneïtat de la persona destinatària de l'encàrrec. Igualment podrà funcionar a través dels grups de treball que puguen constituir-se per mitjà de nomenament efectuat pel/per la president/a de l'Observatori, a proposta del coordinador/a.

 

 

---

****[1]****  Apartat 1 de l’article  3 redactat segons el [**Decret 85/2011, de 15 de juliol, del Consell**](http://www.dogv.gva.es/va/disposicio?sig=008239/2011&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D008239/2011), pel qual es modifica el Reglament de la Comissió de Codificació Civil Valenciana i el seu órgan assessor, l'Observatori de Dret Civil Valencià, aprovat mitjançant el Decret 218/2007, de 26 d'octubre, del Consell. (DOGV núm. 6568 de 19.07.2011) Ref. Base de dades 008239/2011

****[2]**** Lletra f) de l’apartat 1 de l’article 3, redactada segons el [**Decret 24/2012, de 27 de gener, del Consell**](http://www.dogv.gva.es/va/disposicio?sig=001024/2012&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D001024/2012), pel qual es modifica el Reglament de la Comissió de Codificació Civil Valenciana i el seu órgan assessor, l'Observatori de Dret Civil Valencià, aprovat per mitjà del Decret 218/2007, de 26 d'octubre (DOGV núm. 6702 de 30.01.2012) Ref. Base de dades 001024/2012

****[3]**** Apartat 1 de l’article 22 redactat segons el [**Decret 85/2011, de 15 de juliol, del Consell**](http://www.dogv.gva.es/va/disposicio?sig=008239/2011&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D008239/2011).

****[4]****  Lletra g) de l’apartat 1 de l’article 22, modificada pel [**Decret 27/2013, d'1 de febrer, del Consell**](http://www.dogv.gva.es/va/disposicio?sig=001110/2013&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D007770/2013), pel qual es modifica el Reglament de la Comissió de Codificació Civil Valenciana i el seu órgan assessor, l'Observatori de Dret Civil Valencià, aprovat per mitjà del Decret 218/2007, de 26 d'octubre, del Consell (DOGV núm. 6957 de 04.02.2013) Ref. Base de dades 001110/2013


Còpia Permalink ELI